**ПРОТОКОЛ №29**

**08.03.2024 г.**

Днес, 08.03.2024г. от 16:00 ч. в зала на община Елхово на ул. „Калоян“ №13 на 2 етаж, определена със заповед на Кмета на общината № РД-549 от 08.08.2023 г. и с решение №1 на ОИК-Елхово, се проведе заседание на ОИК-Елхово, назначена с решение №2032-МИ от 25.08.2023 г. на ЦИК.

На заседанието присъстваха 10 члена, от общо 11:

|  |  |
| --- | --- |
| Членове ОИК | Присъствали |
| 1. Василка Атанасова Джондрова-Иванова (председател) | Да |
| 2. Филка Станкова Славова (зам. председател) | Да |
| 3. Пламен Здравков Динев (зам. председател) | Да |
| 4. Радостина Стефанова Стефанова (зам. председател) | Не |
| 5. Виолета Стоянова Желева (секретар) | Да |
| 6. Димитър Илиев Димитров | Да |
| 7. Лидия Красимирова Кръстева | Да |
| 8. Диян Георгиев Франсъзов | Да |
| 9. Цеца Вълчева Георгиева | Да |
| 10. Атанас Иванов Зотов | Да |
| 11. Янчо Манолов Манолов | Да |

Зам.-председател на ОИК откри заседанието и констатира, че е законно, тъй като на него присъстват 10 члена, съгласно необходимия кворум за провеждането му на основание чл. 85, ал. 3 от Изборния кодекс (ИК) (повече от половината от членовете).

Зам.-председател на ОИК-Елхово предложи за провеждане на заседанието следния дневен ред:

**Дневен ред:**

1. ОТНОСНО: Заличаване на обявен за избран общински съветник от листата на КП „Заедно за силна община“, и обявяване за избран общински съветник на следващ кандидат от кандидатската листа
2. Разни.

След запознаване с дневния ред зам.-председателят на ОИК-Елхово даде думата на членовете на комисията за изказване и становища:

**По първа точка от дневния ред:**

В ОИК Елхово е постъпило заявление с вх. № 166/08.03.2024 г. от Господин Динков Брайков – обявен за избран  за общински съветник от кандидатската листа на КП „Заедно за силна община“, с което заявява че се отказва от правомощията си на общински съветник и желае те да бъдат прекратени.

Господин Динков Брайков е обявен за избран за общински съветник от КП „Заедно за силна община“ с Решение № 90-МИ от 30.10.2023 г на ОИК Елхово. На 13.11.2023г. му е връчено удостоверение №6 от 13.11.2023г. на ОИК Елхово.

Заявлението е постъпило след полагането на клетва пред Общинския съвет, поради което Общинска избирателна комисия Елхово приема, че Господин Динков Брайков се чотказва от правомощията си на общински съветник и желае те да бъдат прекратени. Комисията следва да обяви за избран следващ кандидат от кандидатската листа.

От извършената проверка в Справка за класиране според преференциите от 30.10.2023г. на „Информационно обслужване” АД се установи, че не са налице обстоятелствата по чл.454, ал.3, изр. 1-во от ИК. Предвид разпоредбата на  чл.454, ал.6 от ИК, следващият в листата на КП „Заедно за силна община“, кандидат е Ана Николова Генчева .

Предвид изложеното и на основание чл. 87, ал. 1, т.1 и чл.30, ал.7 ЗМСМА Общинска избирателна комисия Елхово

**Р Е Ш И :**

1.Прекратява правомощията като общински съветник на **Господин Динков Брайков,** ЕГН \*\*\* обявен за избран с Решение № 90-МИ от 30.10.2023 г. на ОИК Елхово от листата на КП „Заедно за силна община“.

2.Обявява за избран за общински съветник **Ана Николова Генчева** с ЕГН \*\*\* , от листата на КП „Заедно за силна община“ и издава удостоверение за Общински съветник.

Решението подлежи на оспорване по реда на чл.459, ал.1 от ИК пред  Административен съд Ямбол  в 7-дневен срок от обявяването на решението.

По чл. 85. ал. 4 от Изборния кодекс, решенията са приети с мнозинство повече от две трети от присъстващите членове на ОИК.

След приключване на дневния ред председателя на ОИК закри заседанието в 18:00 ч.

Председател на ОИК: ...............................

/Василка Джондрова/

Секретар на ОИК:......................................

/ Виолета Стоянова Желева /